CELEX: 62019TN0081
Language: sl
Date: 2019-02-12 00:00:00
Title: Zadeva T-81/19: Tožba, vložena 12. februarja 2019 – Apostolopoulou in Apostolopoulou Chrysanthaki/Evropska komisija

25.3.2019   
            
            
               SL
            
            
               Uradni list Evropske unije
            
            
               C 112/49
            
         
      Tožba, vložena 12. februarja 2019 – Apostolopoulou in Apostolopoulou Chrysanthaki/Evropska komisija
      (Zadeva T-81/19)
      (2019/C 112/60)
      Jezik postopka: grščina
      
         Stranke
      
      
         Tožeči stranki: Zoi Apostolopoulou (Atene, Grčija), Anastasia Apostolopoulou- Chrysanthaki (Atene) (zastopnik: D. Gkouskos, odvetnik)
      
         Tožena stranka: Evropska komisija
      
         Predlogi
      
      Tožeči stranki Splošnemu sodišču predlagata, naj:
      
                  —
               
               
                  to zadevo združi s povezano zadevo, ki sta jo tožeči stranki vložili 25. oktobra 2018 in ki je bila vpisana pod številko T-721/18;
               
            
                  —
               
               
                  njuni tožbi ugodi in toženima strankama solidarno naloži, naj vsaki tožeči stranki nakažeta odškodnino za nepremoženjsko škodo zaradi posega v njune osebnostne pravice v višini 1.100.000 EUR, to je znesek, ki je podrobneje pojasnjen v tožbi;
               
            
                  —
               
               
                  toženima strankama naloži, da se v prihodnje vzdržita vsakršnega kršenja osebnostnih pravic tožečih strank;
               
            
                  —
               
               
                  prvotoženi stranki naloži, da s svojo izjavo povrne dobro ime in ugled tožečih strank;
               
            
                  —
               
               
                  toženima strankama naloži plačilo vseh stroškov postopka.
               
            
         Tožbeni razlogi in bistvene trditve
      
      Ta tožba je bila vložena zoper Evropsko komisijo in Evropsko unijo. Glede na to, slednjo pred Sodiščem vedno predstavlja institucija, kateri se pripisuje sporni akt oziroma ravnanje, se Komisija šteje za edino toženo stranko v tej zadevi.
      Tožeči stranki v utemeljitev tožbe navajata tri razloge.
      
                  1.
               
               
                  Prvi razlog: kršitev dolžnosti lojalnosti in enakopravnosti strank, kršitev temeljnega načela učinkovitega izvajanja sodne oblasti in kršitev pravice tožečih strank do poštenega sojenja.
               
            
                  2.
               
               
                  Drugi razlog: kršitev človekovega dostojanstva in osebnostnih pravic tožečih strank v nasprotju z načelom dobrega upravljanja.
               
            
                  3.
               
               
                  Tretji razlog: kršitev načela zakonitosti, dobre vere in zaupanja v pravo.